CELEX: 32015R2047
Language: et
Date: 2015-11-16 00:00:00
Title: Komisjoni rakendusmäärus (EL) 2015/2047, 16. november 2015, millega pikendatakse asendamisele kuuluva toimeaine esfenvaleraadi heakskiidu kehtivusaega vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

17.11.2015   
            
            
               ET
            
            
               Euroopa Liidu Teataja
            
            
               L 300/8
            
         KOMISJONI RAKENDUSMÄÄRUS (EL) 2015/2047,
   16. november 2015,
   millega pikendatakse asendamisele kuuluva toimeaine esfenvaleraadi heakskiidu kehtivusaega vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 24 koostoimes artikli 20 lõikega 1,
   ning arvestades järgmist:
   
               (1)
            
            
               Toimeaine esfenvaleraadi heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 30. juunil 2016.
            
         
               (2)
            
            
               Taotlus pikendada esfenvaleraadi kuulumist nõukogu direktiivi 91/414/EMÜ (3) I lisasse on esitatud komisjoni määruse (EL) nr 1141/2010 (4) artikli 4 kohaselt kõnealuses artiklis sätestatud ajavahemiku jooksul.
            
         
               (3)
            
            
               Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.
            
         
               (4)
            
            
               Referentliikmesriik koostas kaasreferentliikmesriigiga konsulteerides pikendamise hindamisaruande ning esitas selle 30. juulil 2013 Euroopa Toiduohutusametile (edaspidi „toiduohutusamet”) ja komisjonile.
            
         
               (5)
            
            
               Toiduohutusamet edastas pikendamise hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Toiduohutusamet tegi ka täiendava kokkuvõtliku toimiku avalikkusele kättesaadavaks.
            
         
               (6)
            
            
               22. oktoobril 2014 esitas toiduohutusamet komisjonile oma järeldused (5) selle kohta, kas esfenvaleraat võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse läbivaatamisaruande esfenvaleraadi kohta alalisele taime-, looma-, toidu- ja söödakomiteele 20. märtsil 2015.
            
         
               (7)
            
            
               Vähemalt ühe nimetatud toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et artiklis 4 sätestatud heakskiitmisnõuded on täidetud. Seega loetakse need heakskiitmisnõuded täidetuks.
            
         
               (8)
            
            
               Esfenvaleraadi heakskiidu kehtivusaja pikendamisega seotud riskide hindamisel käsitletakse piiratud hulgal iseloomulikke kasutusalasid, mis siiski ei sea piiranguid nendele kasutusaladele, mida esfenvaleraati sisaldavate taimekaitsevahendite puhul võidakse lubada. Seega on asjakohane insektitsiidina kasutamise piirang kaotada.
            
         
               (9)
            
            
               Komisjon leiab siiski, et esfenvaleraati käsitatakse asendamisele kuuluva ainena vastavalt määruse (EÜ) nr 1107/2009 artiklile 24. Esfenvaleraat on mürgine aine vastavalt määruse (EÜ) nr 1107/2009 II lisa punktide 3.7.2.2 ja 3.7.2.3 tähenduses, võttes arvesse, et biokontsentratsioonitegur on suurem kui 2 000 ning pikaajalise täheldatava toimeta doos on mageveeorganismide puhul väiksem kui 0,01 mg/L. Seega vastab esfenvaleraat määruse (EÜ) nr 1107/2009 II lisa punkti 4 teises taandes sätestatud tingimusele.
            
         
               (10)
            
            
               Seetõttu on asjakohane pikendada asendamisele kuuluva toimeaine esfenvaleraadi heakskiidu kehtivusaega.
            
         
               (11)
            
            
               Määruse (EÜ) nr 1107/2009 artikli 20 lõike 3 kohaselt koostoimes sama määruse artikli 13 lõikega 4 tuleks rakendusmääruse (EL) nr 540/2011 lisa vastavalt muuta.
            
         
               (12)
            
            
               Komisjoni rakendusmäärusega (EL) 2015/1885 (6) pikendati esfenvaleraadi heakskiidu kehtivusaja lõppkuupäeva, et pikendamise saaks lõpule viia enne aine heakskiidu aegumist. Võttes aga arvesse, et heakskiidu kehtivusaja pikendamise otsus võeti vastu enne algset heakskiidu aegumise kuupäeva, tuleks käesolevat määrust kohaldada alates algsele heakskiidu aegumise kuupäevale järgnevast päevast.
            
         
               (13)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Asendamisele kuuluva toimeaine heakskiidu uuendamine
   Asendamisele kuuluva toimeaine esfenvaleraadi heakskiidu kehtivusaega pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (3)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni määrus (EL) nr 1141/2010, 7. detsember 2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
   
      (5)  EFSA Journal (2014); 12(11):3873. Kättesaadav internetis: www.efsa.europa.eu.
   
      (6)  Komisjoni rakendusmäärus (EL) 2015/1885, 20. oktoober 2015, millega muudetakse rakendusmäärust (EL) nr 540/2011 seoses toimeainete 2,4-D, atsibensolaar-S-metüüli, amitrooli, bentasooni, butüültsühalofopi, dikvaadi, esfenvaleraadi, famoksadooni, flumioksasiini, DPX KE 459 (metüülflupüürsulfurooni), glüfosaadi, iprovalikarbi, isoproturooni, lambda-tsühalotriini, metalaksüül-M'i, metsulfuroon-metüüli, pikolinafeeni, prosulfurooni, pümetrosiini, püraflufeenetüüli, tiabendasooli, metüültifensulfurooni ja triasulfurooni heakskiidu kehtivusaja pikendamisega (ELT L 276, 21.10.2015, lk 48).
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiidu kuupäev
               
               
                  Heakskiidu aegumine
               
               
                  Erisätted
               
            
                  Esfenvaleraat
                  CASi nr: 66230-04-4
                  CIPACi nr: 481
               
               
                  (αS)-alfa-tsüano-3-fenoksübensüül-(2S)-2-(4-klorofenüül)-3-metüülbutüraat
               
               
                  830 g/kg
                  Lisandi tolueeni sisaldus tehnilises materjalis ei tohi olla üle 10 g/kg.
               
               
                  1. jaanuar 2016
               
               
                  31. detsember 2022
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse esfenvaleraadi kohta koostatud läbivaatamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu järgmisele:
                  
                              —
                           
                           
                              esfenvaleraadi ja esfenvaleraadi 2SαR-isomeeri ohtlikkus veeorganismidele, sealhulgas bioakumulatsiooni oht toiduahelas;
                           
                        
                              —
                           
                           
                              mesilastele ja sihtrühma mittekuuluvatele lülijalgsetele avalduv oht;
                           
                        
                              —
                           
                           
                              põhjavee kaitse, kui toimeainet kasutatakse tundliku mullastiku ja/või kliimatingimustega piirkonnas.
                           
                        Vajaduse korral sisaldavad kasutustingimused riskide vähendamise meetmeid.
               
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt:
      
                  1)
               
               
                  A osast jäetakse välja kanne 10 esfenvaleraadi kohta;
               
            
                  2)
               
               
                  E osasse lisatakse järgmine kanne:
                  
                               
                           
                           
                              Tavanimetus, tunnuskoodid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiidu kuupäev
                           
                           
                              Heakskiidu aegumine
                           
                           
                              Erisätted
                           
                        
                              „2
                           
                           
                              Esfenvaleraat
                              CASi nr: 66230-04-4
                              CIPACi nr: 481
                           
                           
                              (αS)-alfa-tsüano-3-fenoksübensüül-(2S)-2-(4-klorofenüül)-3-metüülbutüraat
                           
                           
                              830 g/kg
                              Lisandi tolueeni sisaldus tehnilises materjalis ei tohi olla üle 10 g/kg.
                           
                           
                              1. jaanuar 2016
                           
                           
                              31. detsember 2022
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse esfenvaleraadi kohta koostatud läbivaatamisaruande järeldusi, eelkõige selle I ja II liidet.
                              Üldhindamisel peavad liikmesriigid pöörama erilist tähelepanu järgmisele:
                              
                                          —
                                       
                                       
                                          esfenvaleraadi ja esfenvaleraadi 2SαR-isomeeri ohtlikkus veeorganismidele, sealhulgas bioakumulatsiooni oht toiduahelas;
                                       
                                    
                                          —
                                       
                                       
                                          mesilastele ja sihtrühma mittekuuluvatele lülijalgsetele avalduv oht;
                                       
                                    
                                          —
                                       
                                       
                                          põhjavee kaitse, kui toimeainet kasutatakse tundliku mullastiku ja/või kliimatingimustega piirkonnas.
                                       
                                    Vajaduse korral hõlmavad kasutustingimused riskide vähendamise meetmete võtmist.”
                           
                        
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.